මේ අතර, අදත් පානදුර මුහුදු වෙරළට, මීගමුව - පෝරුතොට සහ වාද්දූව වෙරළ තීරයට මිය ගිය කැස්බෑවන්ගේ සිරුරු ගොඩ ගසා තිබුණා.මෙලෙස කැස්බෑවන් මියගොස් ඇත්තේ මුහුදේ ඇතිවන සංසිද්ධියක් හේතුවෙන් බවටයි වෙරළ සංරක්ෂණ අපද්‍රව්‍ය බැහැරවීම හා ප්‍රජා පවිත්‍රතා කටයුතු අමාත්‍ය රාජ්‍ය අමාත්‍ය නාලක ගොඩහේවා  ඊයේ කියා සිටියේ.මේ අතර එම්.වී. එක්ස්ප්‍රස් පර්ල් නෞකාවෙන් සිදුවූ හානි පිළිබඳව විදේශීය විශේෂඥයින් දැනුවත් කිරීම සඳහා රැස්වීමක් අද විදේශ අමාත්‍යාංශයේදී පැවැත්වුණේ සාගර කටයුතු පරිසර හා දේශගුණික විපර්යාස පිළිබඳ අධ්‍යක්ෂ ජනරාල් හසන්ති දිසානායකගේ සහ ජගත් සංවිධානයේ මෙරට නේවාසික සම්බන්ධීකාරක හැනා සිංගර්ගේ ප්‍රධානත්වයෙන්.